โฆษก ศบค. ระบุ พบผู้ติดเชื้อเพิ่ม 13 คน โดยผู้ติดเชื้อสูงสุดอยู่ในวัยทำงานช่วงอายุ 20 - 29 ปี
โฆษก ศบค. ระบุ พบผู้ติดเชื้อเพิ่ม 13 คน โดยผู้ติดเชื้อสูงสุดอยู่ในวัยทำงานช่วงอายุ 20 - 29 ปีน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ป่วยเพิ่มขึ้น 13 คน รวมมีผู้ป่วยสะสม 2,839 คน หายป่วยเพิ่ม 78 คน รวมหายป่วยแล้ว 2,430 คน อยู่ระหว่างการรักษา 359 คน เสียชีวิตเพิ่มอีก 1 คน รวมเสียชีวิต 50 คน ผู้ที่ติดเชื้อมากที่สุดมีอายุระหว่าง 20 - 29 ปี ขณะที่ผู้เสียชีวิตมากที่สุดส่วนใหญ่เป็นผู้สูงอายุ โดยผู้ที่เสียชีวิตรายล่าสุด เป็นหญิงอายุ 78 ปี มีโรคประจำตัวเป็นโรคหลอดเลือดในสมอง หลังจากตรวจสอบพบติดเชื้อโควิด-19 ร่วมด้วย ทำให้เสียชีวิตด้วยอาการติดเชื้อในกระแสเลือด และระบบทางเดินหายใจล้มเหลว ส่วนผู้ติดเชื้อเพิ่ม 13 คน อยู่ในกรุงเทพฯ 4 คน ภูเก็ต 4 คน ชลบุรี 1 คน สงขลา 1 คน ชุมพร 1 คน ปทุมธานี 1 คน และนครปฐม 1 คน แต่สถานการณ์ผู้ติดเชื้อในกรุงเทพฯ มีแนวโน้มเริ่มลดลงบ้างแล้ว โดยยืนยันว่า รัฐบาลลงพื้นที่เชิงรุกในชุมชนตรวจสอบหาผู้ติดเชื้อโควิด-19 แต่จำนวนที่ลดลงอาจเป็นเพราะทุกคนให้ความร่วมมือดูแลตัวเองมากขึ้นสำหรับคนไทยที่ตกค้างอยู่ต่างประเทศ ที่จะเดินทางกลับประเทศไทยในวันนี้ จะเดินทางกลับจากประเทศมาเลเซีย 144 คน และตุรกี 55 คน (เป็นนักเรียน นักศึกษา และนักท่องเที่ยว) ส่วนวันพรุ่งนี้จะมีคนไทยเดินทางกลับจากประเทศญี่ปุ่น  31 คน และอินเดีย 171 คน (เป็นพระภิกษุ แม่ซี และผู้ปฏิบัติธรรม) ส่วนผู้ที่ฝ่าฝืนมาตรการเคอร์ฟิวของรัฐบาล ออกนอกเคหสถานโดยไม่มีเหตุผลสมควรที่ผ่านมามี 16,179 ราย ตักเตือนไป 2,983 ราย ดำเนินคดี 13,196 รายน.พ.ทวีศลิป์ กล่าวว่า วันนี้ถือเป็นวันเริ่มต้นเดือนรอมฎอน หรือวันถือศีลอดตามศาสนาอิสลาม สำนักจุฬาราชมนตรี มีหนังสือแจ้งให้ผู้นับถือศาสนาอิสลาม ถือศีลอดตามปกติ ยกเว้นได้รับการผ่อนผันตามศาสนา โรคโควิด-19 ไม่ได้เป็นอุปสรรคในการถือศีลอด ตลอดจนการกลืนน้ำลายเศษอาหารเจือปนไม่ถือว่าทำให้ศีลบกพร่อง กลับเป็นการรักษาร่างกายให้ชุมชื่นตลอดเวลา ดังนั้นห้ามถ่มน้ำลายลงพื้นเด็ดขาด เพราะจะทำให้เกิดการแพร่ระบาดของเชื้อโควิด-19 ในสภาวะการณ์เช่นนี้